- ئه‌مانه‌ هه‌مووی دروسته‌ و ئێمه‌ چه‌ندین جار له‌گه‌ڵ دوستانی ئێرانی سه‌باره‌ت به‌م بابه‌ته‌‌ گفتوگۆمان کردووه‌ و چۆن ئێمه‌ بواری زۆرمان بۆ هاوکاری هه‌یه‌، له‌ لایێکی دیکه‌وه‌ هاوبه‌شییکی زۆری که‌لتووری، کۆمه‌ڵایه‌تی، جوگرافی، سیاسی و مێژوویمان پێکه‌وه‌ هه‌یه‌ هه‌روه‌هاش که‌ ئاماژه‌م دا ئێمه‌ له‌ سه‌نگه‌ر و به‌ره‌ی هاوبه‌شدا دژی سه‌دام شه‌هیدی زۆرمان داوه‌ و هه‌روه‌ها ڕژانی خوێن له‌ ڕێگای ئامانجێکی هاوبه‌شدا به‌ ته‌نیایی و جگه‌ له‌ هاوبه‌شییه‌کانی دیکه‌، بووته‌هۆی کاڵ بوونه‌وه و نه‌مانی هه‌ر جۆره‌ سنوور و جیاوازییه‌کی دیکه،‌ که‌وابوو من چاوه‌ڕوانم دوای سه‌رهه‌ڵدانی ڕاپه‌ڕینی 1991 کوردان و ئازادی کوردستانی عێراق دوای ڕووخانی ڕژیمی سه‌دام، کۆماری ئیسلامی ئێران ئاماده‌ییه‌کی زیاتر له‌ ڕابردوو ببێ و‌ پشتگیری زیاتر له‌ ئێمه‌ بکات، ئێمه‌ سه‌دان کیلۆمه‌تر سنووری هاوبه‌شمان هه‌یه‌ و زۆربه‌ی خه‌ڵکی ئه‌م به‌رو ئه‌و به‌ری سنوور خزمایه‌تییان هه‌یه‌ و ده‌توانین ئه‌مه‌ له‌ نێوان خه‌ڵکی مه‌ریوان و حاجی عومران، باشماخ و ته‌ویڵه‌، نێوان نه‌وسوود و بیاره‌، نێوان سه‌رپێڵ زهاو و قه‌سری شیرین و خانه‌قین و... ببینین.